শিক্ষামন্ত্রীর আর্জি মেনে অবশেষে কাল থেকেই খুলছে স্কটিশচার্চ কলেজ।  যদিও ক্লাস শুরু হবে বুধবার থেকে। ফলে পুজোর আগে মাত্র একদিন ক্লাস হয়ে ফের ছুটি পড়ে যাবে কলেজে।
 ওয়েব ডেস্ক: শিক্ষামন্ত্রীর আর্জি মেনে অবশেষে কাল থেকেই খুলছে স্কটিশচার্চ কলেজ।  যদিও ক্লাস শুরু হবে বুধবার থেকে। ফলে পুজোর আগে মাত্র একদিন ক্লাস হয়ে ফের ছুটি পড়ে যাবে কলেজে। গত বৃহষ্পতিবার থেকে বন্ধ শহরের নামী কলেজ স্কটিশ চার্চ। কর্তৃপক্ষের অভিযোগ, ইউনিয়নের অন্যায় আবদার আর বারেবারে বিক্ষোভ দেখানোর ফলে ক্লাস করতে সমস্যায় পড়তে হচ্ছিল। তাই ক্লাস বন্ধ রাখার সিদ্ধান্ত নেওয়া হয়। গত শনিবার কলেজের পরিচালন সমিতি বৈঠকে বসলেও ক্লাস চালু করার সিদ্ধান্ত নেয়নি। কিন্তু সেই খবর প্রকাশ্যে আসার পরেই শিক্ষামন্ত্রী সরাসরি ফোন করেন কলেজ কর্তৃপক্ষ এবং বিশপকে। আর্জি জানান, পুজোর আগেই কলেজ খোলার। শিক্ষামন্ত্রীর আর্জি মেনে সোমবার সেন্ট জন্স চার্চে বৈঠকে বসে কলেজ কর্তৃপক্ষ এবং বিশপ। সেখানেই হয় কলেজ খোলার সিদ্ধান্ত। তবে সোমবারের বৈঠকে বারাবারেই উঠে এসেছে ইউনিয়নের কথায় কথায় ধর্ণা, বিক্ষোভ এইসব প্রসঙ্গ। তাই ক্লাস শুরু করার আগে মঙ্গলবার কলেজের সব অধ্যাপক, শিক্ষাকর্মীরা বৈঠকে বসবেন। সেক্ষেত্রে আগামীদিনে এইসব অচরণ আটকাতে কি পদক্ষেপ নেওয়া হবে সে বিষয়েও সিদ্ধান্ত নেওয়া হবে।